Messaġġ mill-Kap tal-Oppożizzjoni Bernard Grech Ma' kull ġurnata li tgħaddi ħirġin aħbarijiet li qed ikomplu jitfgħu dell fuq il-Gvern Laburista u jixxukkjaw lil kulħadd. Posted by Partit Nazzjonalista on Tuesday, March 23, 2021 .td_uid_2_605ae5e21d9b9_rand.td-a-rec-img{text-align:left}.td_uid_2_605ae5e21d9b9_rand.td-a-rec-img img{margin:0 auto 0 0} Il-Kap tal-Oppożizzjoni Bernard Grech irrifletta dwar kif dawn huma żminijiet koroh għal Malta u jeħtieġ li l-pajjiż jibda paġna ġdida u jagħlaq darba għal dejjem dan il-kapitlu iswed. Grech qal dan f'messaġġ li għadda lill-poplu llejla, b'reazzjoni għall-aħbarijiet xokkanti tal-lum "li qed ikomplu jitfgħu dell fuq il-Gvern Laburista." Huwa kien qed jirreaġixxi għall-aħbar li l-eks Ministru Chris Cardona ġie arrestat fil-lejl li seħħ attentat ta' serqa mill-HSBC fl-2010, skont ma qal Jason Azzopardi fil-Parlament. Azzopardi allega li l-eks Prim Ministru Joseph Muscat kien jaf dwar dan meta għamlu Ministru fl-2013. Aqra wkoll Cardona ġie arrestat fil-lejl tas-serqa tal-HSBC – Azzopardi Il-Kap tal-Oppożizzjoni qal li huwa bla preċedent li għandna akkużi daqsekk serji fuq tal-anqas Ministru attwali fil-Kabinett ta' Robert Abela u tal-anqas eks Ministru, billi dawn qed jiġu implikati b'involviment fil-qtil ta' Daphne Caruana Galizia u f'attentat ta' serq serju. Hu kien qed jirreferi wkoll għat-talba tal-aħwa Alfred u George Degiorgio għal maħfra presidenzjali biex jiżvelaw min kien l-eks Ministru li ordna li tinqatel il-ġurnalista, fost affarijiet oħra. Aqra aktar L-aħwa Degiorgio jitolbu maħfra biex jiżvelaw min hu l-politiku li ordna l-qtil ta' Daphne Dawn l-aħbarijiet, qal Grech, qed ikomplu jqarrbu lill-kriminalità organizzata lejn il-Gvern Laburista ta' Joseph Muscat u Robert Abela. Għalhekk, "Il-Prim Ministru għandu d-dmir li mill-iktar fis jispjega lin-nazzjon dak li għaddej. Ma jistax ikun li kollox jibqa' għaddej qisu xejn mhu xejn. Il-Prim Ministru jrid jispjega x'għamel hu fil-ġranet li għaddew meta sar jaf bl-allegazzjonijiet." Skont il-Kap tal-Oppożizzjoni, din hija prova oħra li l-istituzzjonijiet mhumiex jaħdmu. Huwa qal li jeħtieġ li l-Prim Ministru jispjega kif se jassigura li f'każ daqshekk serju jkollna istituzzjonijet li qed jaħdmu, peress li dawn l-allegazzjonijiet qed ikomplu jagħmlu ħsara irreparabbli lill-kredibbiltà u lir-reputazzjoni ta' Malta u l-Prim Ministru għandu dmir li jkun trasparenti mal-poplu. Dan wara li anke ftit jiem ilu ċ-Chief of Staff tal-eks PM Muscat Keith Schembri kellu jaffaċċja akkużi ta' korruzzjoni u frodi quddiem il-Qrati Maltin. Grech qal li, "Aħna nesiġu li ssir ġustizzja ma' kull min kien involut f'reati kriminali, hu min hu." Sostna li Malta jixirqilha aħjar. This dark chapter must be put behind us and we need to turn over a new page. — Bernard Grech (@bernardgrechmt) March 23, 2021 Is-Sibt li għadda Keith Schembri u sħabu se jinżammu arrestati Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_605ae5e21dc46_rand.td-a-rec-img{text-align:left}.td_uid_3_605ae5e21dc46_rand.td-a-rec-img img{margin:0 auto 0 0}